
R E F E R A T

Spatiul cu alta destinatie decat aceea de locuinta din Timisoara, str. Gheorghe Asachi nr. 12, compus dintr-o incapere la parter, in suprafata de 24,98 m.p., inscris in C.F. 1154 Timisoara nr. nr.top. 7439/1, in proprietatea Statului Roman, in folosinta Consiliului Local al Municipiului Timisoara a fost inchiriat prin contractul de inchiriere nr. 1199/2001, pana la data de 11.12.2005 la Fundatia " Sf. Maria " cu destinatia de sediu fundatie.

 Fundatia " Sf. Maria " prin cererea inregistrata la Primaria Municipiului Timisoara cu nr. D72005-004490/07.10.2005 solicita concesionarea pe o perioada mai mare a spatiului inchiriat aratand faptul ca a desfasurat o activitate bogata in domeniul social, ajutorarea copiilor dezinstitutionalizati, a asistentilor maternali, a copiilor cu un grad mare de handicap fizic si/sau psihic.

In anul 2003 datorita neachitarii chiriei pe perioada 01.10.2002 – 30.06.2003 prin referatul nr. D82003 – 2685/02.07.2003 am solicitat actionarea in instanta pentru recuperarea debitului, anularea contractului de inchiriere nr. 1199/2001 si evacuarea Fundatiei " Sf. Maria " din spatiul cu alta destinatie decat aceea de locuinta din Timisoara, str. Gheorghe Asachi nr. 12.

Prin Sentinta civila nr. 10737/18.12.2003 a Judecatoriei Timisoara s-a admis actiunea formulata de catre Consiliul Local dispunandu-se rezilierea contractului de inchiriere nr. 1199/2001, evacuarea Fundatiei " Sf. Maria " din spatiul cu alta destinatie decat aceea de locuinta din Timisoara, str. Gheorghe Asachi nr. 12 si obligarea paratei la plata chiriei restante si a penalitatilor de intarziere.

Prin Decizia civila nr. 1692/A/22.07.2004 a Curtii de Appel Timisoara s-a admis in parte apelul Fundatiei " Sf. Maria " si s-a respins numai petitul privind obligarea paratei la plata chiriei restante si a penalitatilor de intarziere deoarece pe parcuursul procesului Fundatia " Sf. Maria " a achitat toate obligatiile la zi. 
În şedinţa din data de 13.12.2005 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei precum şi în proprietatea Statului Român în administrarea Consiliului Local al Municipiului Timişoara înfiinţată prin H.C.L.M.T. nr.228/2005, analizându-se cererea Fundatiei " Sf. Maria ", constatandu-se faptul ca fundatia are achitate toate obligatiile la zi, ca desfasoara o activitate benefica pentru comunitatea locala a hotărât întocmirea unui proiect de hotărâre pentru prelungirea contractului de închiriere încheiat cu Fundatia "Sf. Maria".

Avand in vedere faptul ca prin Sentinta civila nr. 10737/18.12.2003 a Judecatoriei Timisoara, contractul de inchiriere nr. 1199/2001 a fost reziliat, prelungirea acestuia nu mai este posibila, astfel incat :

PROPUNEM :
1. Aprobarea de către Consiliul Local al Municipiului Timişoara a unui proiect de hotărâre privind intocmirea unui nou contract de inchiriere cu Fundatia "Sf. Maria" pentru spaţiul cu altă destinaţie decât aceea de locuinţă din Timisoara, str. Gheorghe Asachi nr. 12, compus dintr-o incapere la parter, in suprafata de 24,98 m.p., inscris in C.F. nr. 1154 Timisoara, nr. nr.top. 7439/1, in proprietatea Statului Roman, in folosinta Consiliului Local al Municipiului Timisoara, pe o perioadă de 5 ani, cu destinaţia de sediu fundatie.

